Sufixo -eto

Lo sufixo -eto deriva de lo sufixo latín -ĒTUM y se troba sobre tot en la toponimia. Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010. p. 197. José Antonio Saura Rami: Elementos de fonética y morfosintaxis benasquesas, Zaragoza, Gara d'Edizions - Institución Fernando el Católico (2003), p. 313. Las formas en -eto, -eta responden a la fonetica de l'aragonés central pero pueden trobar-sen en la toponimia de zonas que ya no tienen esta fonetica. Las formas -edo, -eda se troban en zonas que sonorizan y son las presents tanto en la scripta aragonesa como en la toponimia de las zonas de l'aragonés de la val d'Ebro y de las comunidaz aragonesas. La forma -et ye producto de l'apocopa.

 Eixemplos 
Aceret < ACERETUM.
Aineto < ¿AGIN? + -ETUM (¿"taixera"?).
Albaredas.
Albareta.
Arcedo.
Buixeta < BUXETUM.
Caneto < CANNETUM.
Cosculleto.
Espinalbeta.
Fraixineto < FRAXINETUM.
Loreto < LAURETUM.
Loteta < LOTETUM.
Pineta / pineda / pinedo < PINETUM.
Nogueta.
Romareda.
Santet < ¿ABSINTHETUM?
Serveto.
Troncedo.
Uermeda < OLMETUM.

 Variant metafonica -ito 
Bi ha una variant en -ito producto d'una metafonía en la evolución fonética dende lo latín a l'aragonés: Jesús Vázquez Obrador: Nombres de lugar de Sobrepuerto : análisis linguístico. Comarca Alto Gállego, D. L. 2002. Serie: Yalliq nº 4, p 255. José Antonio Saura Rami: Penapurco, Pallerulo, Renunco: apostillas al fenómeno de la metáfora en el paleorromance de la Ribagorza oriental. Publicau en: Alazet: Revista de Filología, ISSN 0214-7602, Nº 16, 2004, pp. 175.
Acherito.
Cercito < QUERCETUM ("carrascal").
Fondanito
Gabardito.
Fraixinito < FRAXINETUM.
Lenito.
Nocito < NUCETUM.
Petrito / petrit: PETRETUM.

 Emplego con elementos inertes 
En latín ye documentau lo emplego de lo sufixo -ETUM acompanyando a elementos inertes en palabras como SEPULCRĒTUM. En las luengas romances como l'aragonés bi ha uns pocos toponimos formaus a partir d'elementos inernes documentaus u no en latín.

Acherito. Interpretable a partir de lo basco "atxa" ("penya"), que habría estau amprau por lo latín tardano local u por l'aragonés occidental preliterario como achar u acher.
Balcez < Balcet (en singular) < BALCĒTUM.
Borreto < BURRĒTUM.
Fondanito / Fondaneda.
Fuset.
Lenito. Interpretable a partir de la palabra prerromana LENA que orichinó en aragonés liena.
Petrito / petrit: PETRĒTUM.
Tobet: TOBĒTUM.
Tormeda.

 Combinacions con atros sufixos 
Bi ha combinacions de -eto con lo diminutivo -iello:Olmediella.Salcediello.

 Comparanza con atras luengas romances 
Este sufixo tiene encara muito emplego en italiano: acereto, agrumeto, canneto, castagneto, cipresseto, etc...

En francés la evolución de -ETUM ye -aie y tamién tiene muita vitalidat: aulnaie, boulaie, buxaie, frênaie, hêtraie, etc...

En occitán y catalán ye -et, -eda: fageda, pineda, roureda. María Reina Bastardas Rufat: La formació dels col·lectius botanics toponímia catalana. Reial Acadèmia de Bones Lletres, (1994).

En catalán bi ha toponimos con metafonía en -it (Castellfollit). Por lo suyo pareixiu tanto en fase romanz como en fase latina con lo diminutivo -et (latín -ETTU-M) que iba substituyindo a lo diminutivo -iello (latín -ELLUM), s'han produciu confusions que explican toponimos con este diminutivo asociaus a fitonimos tipo Pinet > Pinell.

En castellano ye -edo, -eda y ye poco productivo porque retaculó debant de los sufixos -al y -ar. Derivan dreitament de la forma sufixada latina: arboleda, cañedo, moredo, nocedo, olivedo, olmedo, pineda, robledo y viñedo (muitos d'ellos desusaus). Son derivaus de palabras patrimonials acebeda, alameda, avellaneda, castañeda, fresneda y pereda. Con elementos inertes tenemos fontaneda y roquedo. Bi ha combinacions con los competidors -al y ar: lauredal, robledal, rosaleda, etc...

En galaicoportugués la forma común ye -edo. Bi ha toponimos con metafonía en -ido (Lourido, Salzido), y con la terminación -ndo si la radiz de lo fitonimo leva una n y s'une a la d (Abeiendo, Abeienda, Castendo, Castenda, Freijinde, Pindo).

 Toponimos mozarabes con sufixos derivaus de -ĒTUM 
Los toponimos mozarabes con este sufixo pasaus a traviés de l'arabe pueden presentar-sen como -it y dimpués castellanizar-sen con vocal de refirme -e en -ite:Alberit < ARBORETUM.Belchit < ¿GEMELU ILICETUM? Emilio Nieto Ballester, Araceli Striano: Breve diccionario de topónimos españoles. Alianza Editorial, 1997.Castiflorit < CASTRO FOLLETUM.Monflorit.

Fuera d'Aragón se puede veyer un proceso pareixiu:Fregenite < FRAXINETUM. Carlos Benjamín Jordán Cólera: De nuevo sobre el topónimo 'Botorrita' . Publicau en: Fontes linguae basconum: Studia et documenta, ISSN 0046-435X, nº 26, Nº 66, 1994, pp. 311-326.Lentegí < LENTISCETUM.

Manimenos, también se pueden presentar con la e orichinal:Arbeteta < ABIETETUM.Beteta < ABIETETUM.Brunete < PRUNETUM.Cañete < CANNETUM.Carrasqueta.Matet.Rebollet.Rodenet.Sacanyet.Teixeta < TAXETUM.

Referencias

Bibliografía
 KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
 David A. Pharies: Diccionario Etimológico de Los Sufijos Españoles: Y de Otros Elementos Finales Volumen 25 de Biblioteca románica hispánica. Gredos, Editorial, S.A., 2002 ISBN 8424923391, 9788424923396. 
 Ángel Ballarín Cornel: Diccionario del Benasqués''. Institución Fernando el Católico, Zaragoza, 1971.

Eto
Eto